Tallinnassa liikkuminen on turisteillekin suhteellisen helppoa. Kaupungissa voi liikkua kävellen kaikilla matkailijoiden suosimilla alueilla, esimerkiksi uudessa keskustassa, vanhassakaupungissa sekä suositun Kalamajan kaupunginosan alueelle.Pidemmälle eri kaupunginosiin suuntaavalle voi suositella raitiovaunua. Kuljettajalta voi ostaa noin 2 euron hintaisen lipun, ja lippu on voimassa tunnin. Samaa lippua voi myös käyttää paikallisbusseissa matkustamiseen. Linja-autolla on kätevintä matkustaa keskustan ulkopuolelle, ja myös sataman ja muun kaupungin välillä kulkee hyvä linja-autoverkosto. Niille, jotka haluavat käydä tutustumassa esimerkiksi Paldiskin satamakaupunkiin, joka sijaitsee noin 45 kilometrin päässä Tallinnasta, voi suositella matkustamista kohtuuhintaisella paikallisjunalla.Taksi on hyvä tapa liikkua Tallinnassa, mutta matkahintojen kanssa kannattaa olla tarkkana. Pyöräilystä on tullut kaupungissa yhä suositumpaa, joskin kadut eivät kaikilta osin ole pyöräilyyn sopivia. Jos haluat tutustua myös Tallinnan ulkopuolisiin alueisiin, kaupungista voi helposti vuokrata auton päiväkäyttöön. (Hinnat tarkistettu 18.4.2018.)